Joensuun V. P. Kunnan vuosijuhlassa 11/8 89
Oot joukko pieni, vähäinen,
 Harvat on rivit sulla,
 Oot muuten urmasluontoinen,
 Uhattiin vaikka millä, –
 Sä valmis kaikk’oot kestämään
 Myös valmis vastaan ottamaan
 Nuolet, joill’ sua tähdätään
 Iskut jolla vainotaan.

 Puol’ vuosikymment’ seisonut
 Oot melkein horjumatta,
 Monesti lienee huomannut
 Kuink’ tukalaa on vasta
 Sorretun olla, alla päin
 Kuin pääll’ on mahtavammat
 Ne, joilla sanan valta on
 Ja muutoin voimakkaammat.

 Sä kuullos kunta pienoinen,
 Sun toimes ei siihen sovi,
 Ett’ tulta vastaan taistelit,
 Ja omaisuuttamme varjelit,
 Ei! on se muutakin;
 On tehtäväns jalostaa
 Ja nuorisoa sivistää,
 Hyveitä heihin istuttaa.

 Sun toimelias on eläyttää
 Nuorisoa – virkistää,
 Siveällä ja raittiilla tavalla
 Heitä myöskin huvittaa;
 Sitte kasvaa yhteishenki
 Kansan mielt’ mi ylentää
 Valistaa myös nuoriakin
 Saapi heidät elpymään.

 Sun rinnassasi uhkukoon
 Miel’ raitis, siveellisyys,
 Sun tunnus-sanas olkokohon
 Rohkeus, yksimielisyys!
 Niin näet työsi onnistuvan,
 Toimintasi edistyvän,
 Sääty-eroituksen lannistuvan,
 Nuorison kehittyvän.

 Käy siis aina rohkeasti,
 Pelkäämättä, edespäin,
 Vahvan viimmeisehen asti
 Pysy, sekä päätä näin:
 Mä edespäin käyn aina vaan
 Vaik’ mitä tulkohon,
 Vaikk’ nuolet, iskut voimakkaat
 Ne kuinka olkohot!

Wilho [Soini].

Lähde: Karjalatar 13.8.188.

Runot
Wilho Soini